הנס דלבריק

הנס דלבריק (Hans Delbrück; 11 בנובמבר 1848 - 14 ביולי 1929) היה היסטוריון גרמני. דלבריק היה אחד מההיסטוריונים הצבאיים המודרניים הראשונים, וביסס את שיטת המחקר שלו על בחינה ביקורתית של מקורות עתיקים, ושימוש בדיסציפלינות עזר כגון דמוגרפיה וכלכלה על מנת להשלים את הניתוח ולהשוות בין מקורות שונים לשם בירור התפתחות המוסדות הצבאיים.

כתביו של דלבריק עוסקים בעיקר בהתפתחות אמנות המלחמה, ועבודתו המקיפה ביותר היא "תולדות אמנות המלחמה במסגרת ההיסטוריה הפוליטית" (Geschichte der Kriegskunst im Rahmen der politischen Geschichte) שפורסמה בשנת 1920. 

פרט לעבודתו המדעית היה דלבריק גם איש ציבור. הוא היה מחנכם של נסיכי משפחת המלוכה הגרמנית, חבר ברייכסטאג וחבר המשלחת הגרמנית לוועידת השלום בפריז שסיימה את מלחמת העולם הראשונה. הוא אביו של הביופיזיקאי הנודע, חתן פרס נובל, מקס דלבריק.

קישורים חיצוניים

 תולדות אמנות המלחמה במסגרת ההיסטוריה הפוליטית  (המקור בגרמנית עם קטעים בעברית)
 

ערכים שבהם תבנית בריטניקה אינה מתאימה
היסטוריונים גרמנים
היסטוריונים צבאיים
בוגרי אוניברסיטת בון
ילידי 1848

גרמנים שנפטרו ב-1929